दक्षिण कोरियाई ऑटो कर्मचारियों की बेहतर वेतन को लेकर हड़ताल तेज़
दक्षिण कोरिया में किआ मोटर्स कॉर्प के श्रमिक बेहतर वेतन तथा काम करने की स्थिति की मांग करते हुए इस सप्ताह अपने हड़ताल को तेज करेंगे। किआ में संगठित श्रमिकों ने 14 दिसंबर से 17 दिसंबर के बीच रोजाना चार घंटे की आंशिक हड़ताल करने का फैसला किया है और शुक्रवार 18 दिसंबर को छह घंटे का वॉकआउट करने का फैसला किया है। यह किआ मोटर्स में किए गए हड़ताल का लगातार चौथा सप्ताह होगा क्योंकि श्रमिक COVID-19 महामारी के बीच में काम करने के लिए बेहतर मुआवजे की मांग कर रहे हैं।
किआ मोटर्स दक्षिण कोरिया की दूसरी सबसे बड़ी वाहन निर्माता कंपनी है जिसका देश के बाजार में तीसरा स्थान है।
कोरिया मेटल वर्कर्स यूनियन (केएमडब्ल्यूयू) द्वारा संगठित 30,000 से अधिक श्रमिकों ने 25 नवंबर से ही नौ कार्य दिवसों में पहले ही आंशिक हड़ताल और वॉकआउट किया है। 30 अक्टूबर से छिटपुट हड़तालें चल रही हैं। रिपोर्टों के अनुसार, इन हड़तालों ने पहले से ही उत्पादन के मामले में किआ के 32,000 से अधिक वाहनों को नुकसान पहुंचाया है।
श्रमिकों ने इस साल वेतन को रोकने के कंपनी के फैसले का विरोध किया है। वे मांग कर रहे हैं कि उनके मासिक वेतन को 120,000 के आर डब्ल्यू (110 डॉलर के आसपास) तक बढ़ा दिया जाए, 30 मिनट पेड ओवरटाइम की बहाली, सेवानिवृत्ति की आयु को 65 तक बढ़ाया जाए और श्रमिकों के लिए कंपनी को अपने परिचालन लाभ का 30% बोनस के रूप में निर्धारित किया जाए।
श्रमिकों ने किआ के हाइड्रोजन तथा इलेक्ट्रिक कार मॉडल के आने वाले मॉडल के लिए ऑटो इलेक्ट्रोनिक्स यूनिट विकसित करने के हुंडई मोबिस की हालिया योजना पर भी चिंता व्यक्त की है। केएमडब्ल्यूयू ने माना है कि हुंडई मोबिस को काम करने के लिए कन्ट्रैक्ट देने से किआ संयंत्रों के भीतर असेंबली लाइन श्रमिकों को नौकरी गंवाना पड़ेगा।
इस वर्ष कंपनी और यूनियन के बीच 15 से अधिक दौर की बातचीत के बावजूद कोई सफलता नहीं मिली है। इस महीने की शुरुआत में कंपनी ने रुके हुए वेतन के बदले में स्टॉक विकल्प पैकेज, केआर डब्ल्यू 200,000 (183 डॉलर) का गिफ्ट कार्ड, एक बार COVID-19 भत्ता और "प्रदर्शन-आधारित" बोनस जो कि डेढ़ महीने के वेतन के बराबर जो प्रत्येक कर्मचारी के कंपनी द्वारा मूल्यांकन के आधार पर है उसे जारी किया। इन प्रस्तावों को यूनियन द्वारा पूरी तरह खारिज कर दिया गया।
हाल ही में दक्षिण कोरिया ने हुंडई और जनरल मोटर्स कोरिया में श्रमिकों द्वारा इसी तरह की हड़ताल की गई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva